
гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

МОТИВИ 
към проекта на Наредба за изменение и допълнение на Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград (приета с Решение № Е 577 от 20.12.2013 г.на Общински съвет Златоград)
1. Причини и мотиви за изменения и допълнения в настоящата наредба са следните:
1. Приет е Закон за изменение и допълнение на Закона за публичните финанси, обн. ДВ бр.43 от 07.06.2016 г.
2. Измененията и допълненията включват: промяна в основните параметри, свързани с наличните към края на финансовата година разходи и на наличните към края на финансовата година поети ангажименти за разходи. Промени, свързани с основни срокове за публично обсъждане и приемане на проектобюджета, както и срокове, свързани с публичното обсъждане на годишния отчет за изпълнение на бюджета и информация за изпълнението на бюджета на общината.

3. В глава осма „а” от Закона за публичните финанси е предвидена процедура за общини с финансови затруднения.

2. Цели, които се поставят с приемане на предлаганите изменения и допълнения в наредбата:
Да се приведе нормативната база на Община Златоград в съответствие с приетите изменения  и допълнения в Закона за публичните финанси. 
3. Очаквани резултати от приемане на изменения и допълнения на наредбата:

С приемането на направените промени на действащата към момента Наредба, ще бъде преведено в съответствие – местната подзаконова нормативна уредба с разпоредбите на нормативния акт от по-висока степен. 
4. Финансови средства, необходими за прилагане на новата уредба:
За прилагане на новите текстове на Наредбата не са необходими допълнителни финансови и други средства.
5. Анализ за съответствие с правото на Европейския съюз
Предлаганият проект за изменение и допълнение на Наредбата е в съответствие с разпоредбите на Европейската харта за местното самоуправление и директивите на Европейската общност, свързани с тази материя. 



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

